Rikunarita-ORG/Wikinium huggingface dataset:
# Sulfán

|  |
| --- |
| Sulfán |
| Sulfán |
| Sulfán |
| **Všeobecné vlastnosti** |
| Sumárny vzorec | H2S |
| Synonymá | Monosulfán, sírovodík (zastarane), kyselina sírovodíková, kyselina sulfánová |
| Vzhľad | Bezfarebný plyn |
| **Fyzikálne vlastnosti** |
| Molárna hmotnosť | 34,08 g/mol |
| Teplota topenia | -82 °C (−116 °F, 191 K) |
| Teplota varu | −60 °C (−76 °F, 213 K) |
| Hustota | 1,363 g/dm3 |
| Rozpustnosť | 4 g/dm3 (Vo vode pri teplote 20 °C) |
| Teplota vzplanutia | −82,4 °C (−116,3 °F; 190,8 K) |
| Teplota vznietenia | 232 °C (450 °F, 505 K) |
| Medze výbušnosti | 4,6–46% |
|

| **Bezpečnosť** |
| --- |
| Globálny harmonizovaný systém klasifikácie a označovania chemikálií |
| Hrozby |
|  |
| Európska klasifikácia látok |
| Hrozby |
|

|  |  |  |
| --- | --- | --- |
|  |  |  |
| Veľmi jedovatá (T+) | Mimoriadne horľavá (F+) | Nebezpečná pre životné prostredie (N)

 |

 |
|  |
| Vety R | R12, R26, R50 |
| Vety S | S1/2, S9, S16, S36, S38, S45, S61 |
| NFPA 704 |
|
4
4
0

 |

 |
| **Ďalšie informácie** |
| Číslo CAS | 7783-06-4 |
| Číslo UN | 1053 |
| EINECS číslo | 231-977-3 |
| Číslo RTECS | MX1225000 |
| Pokiaľ je to možné a bežné, používame jednotky sústavy SI. Ak nie je hore uvedené inak, údaje sú za normálnych podmienok.
  |
|

|  |  |
| --- | --- |
|  |  Chemický portál |

 |

**Sulfán** (H2S) alebo zastarane **sírovodík** je plynná látka bez farby s charakteristickým zápachom po skazených vajciach a odpornou chuťou. Je to horľavá jedovatá žieravina. Veľmi dobre sa rozpúšťa vo vode, z ktorej sa tiež ľahko uvoľňuje. Je prudko jedovatý, pôsobí na nervovú sústavu[chýba zdroj] a pri vyšších koncentráciách spôsobuje náhle zastavenie dýchania (jeho jedovatosť je porovnateľná s HCN). V koncentrácii 4,6 až 46 percent vytvára so vzduchom výbušné zmesi.[chýba zdroj]

Štruktúrny vzorec
## Referencie

## Iné projekty

Commons* Commons ponúka multimediálne súbory na tému **Sulfán**
# Trieda Los Angeles

**Trieda Los Angeles** je trieda rýchlych útočných amerických ponoriek s jadrovým pohonom z čias studenej vojny. Ich hlavnou úlohou bolo ničenie sovietskych ponoriek a sprievod úderných zväzov amerických lietadlových lodí. Tiež môžu byť využité k boji proti ponorkám, lodiam a podzemným cieľom, mínovaniu, špionáži či vyloďovaniu špionážnych výsadkov.

V rokoch 1972-1996 bolo postavených celkom 62 ponoriek tejto triedy, väčšina z nich je v službe ešte dodnes. Stále sa jedná o najpočetnejšiu triedu jadrových ponoriek na svete. S výnimkou ponorky USS Hyman G. Rickover sú všetky jednotky tejto triedy pomenované po amerických mestách. V roku 1990 stála jedna táto ponorka 900 miliónov amerických dolárov.

Trieda Los Angeles
Trieda Los Angeles bola navrhnutá ako nasledovník predchádzajúcej triedy Sturgeon. Oproti nej je o niečo tichšia a má výkonnejší pohonný systém. V konštrukcii je opäť použitá špeciálna oceľ HY-80. Výzbroj predstavujú štyri 533 mm dlhé torpédomety. Z torpédometov môžu byť vypustené torpéda MK-48, proti lodné strely UGM-84 Harpoon, strely s plochou dráhou letu BGM-109 Tomahawk či míny. Posledných 31 jednotiek tejto triedou (SSN 719-750) nesie v prove ďalších 12 vertikálnych vypúšťacích síl (VLS) pre strely Tomahawk. V prove je umiestnený výkonný sonar typu BQQ-5.

Posledných 23 ponoriek (SSN 751-773) bolo postavených v modernizovanej verzií a sú tiež označované ako 688i (improved). Sú tichšie, nie sú modernejšie elektronikou ale lepšie vybavené pre operácie v Arktíde.
Pohonný systém tvoril jadrový reaktor typu S6G a dve turbíny. Lodná skrutka je tu iba jedna. Pri plavbe pod hladinou dosahujú ponorky triedy Los Angeles rýchlosť až 31 uzlov. Značný dôraz bol kladený na obtiažnu zistiteľnosť ponorky pri plavbe pod hladinou.

## Externé odkazy

*
# Katalógové číslo satelitu USSPACECOM

**Satelitné katalógové číslo** (známe tiež ako **katalógové čísloNORAD**, **NORAD ID**, **katalógové číslo NASA, číslo objektu USSPACECOM** alebo jednoduché **katalógové číslo** a podobné varianty) je sekvenčné 5 miestne číslo pridelené USSPACECOM (US Space Command) satelitu v poradí identifikácie. Pred USSPACECOM bol katalóg spravovaný veliteľstvom NORAD. Prvý katalógový objekt, katalógové číslo 00001, je raketa Sputniku 1, ktorý má priradené číslo 00002.

V januári 2019 bolo v hlavnom katalógu National Space Science Data Center uvedených viac ako 44 000 sledovaných objektov vrátane viac ako 8 410 satelitov, ktoré boli vypustené na obežnú dráhu od roku 1957.

## Príklad

| objekt | Katalógové číslo satelitu NORAD ID USSPACECOM | Medzinárodné označenie satelitov International Designator ID COSPAR |
| --- | --- | --- |
| Medzinárodná vesmírna stanica (ISS) | 25544 | 1998-067A |
| Hubblov vesmírny ďalekohľad (HST) | 20580 | 1990-037B |
| Chandra | 25867 | 1999-040B |

## Referencie

## Pozri aj

* International Designator

|  |  |
| --- | --- |
|  | Kozmonautický portál |
# Survival, Evasion, Resistance and Escape

Znak SERE pre West a East Coast U.S. Navy a U.S. Marine Corps
**Survival, Evasion, Resistance and Escape** alebo **Survive, Evade, Resist, Extract** skrátene **SERE** je anglo-americký vojenský tréningový program, ktorý zahŕňa všetky praktické a teoretické opatrenia potrebné na prípravu príslušníkov ozbrojených síl na izoláciu, zajatie a záchranu zo zajatia či úkrytu na nepriateľskom alebo neobývanom území.

## Dejiny

Program Survival, Evasion, Resistance and Escape vznikol v United States Air Force koncom druhej svetovej vojny ako program pre výcvik pilotov, ktorí sa po zostrelení ocitli na nepriateľskom území. Počas vojny vo Vietname sa uplatnil aj medzi United States Marine Corps a United States Navy a koncom 80. rokov aj v United States Army. Tento výcvik podstupujú najmä piloti, členovia posádok lietadiel, odstreľovači, prieskumníci a príslušníci síl špeciálnych operácií – teda vojaci, ktorým hrozí vysoké riziko zajatia.

Program Survive, Evade, Resist, Extract známy pod rovnakou skratkou bol obdobne založený na skúsenostiach posádok britských lietadiel a lodí počas druhej svetovej vojny, ktoré sa ocitli na nepriateľskom alebo opustenom území. Príslušníci ozbrojených síl Spojeného kráľovstva, ktorí trénujú na škole SERE, sú pripravovaní na použitie vyšetrovacích metód, ktoré sú podľa medzinárodného práva zakázané. Táto odborná príprava sa vykonáva za prísne kontrolovaných podmienok a je poskytovaná vo forme, ktorá účastníkom umožňuje pochopiť metódy aké na nich môžu byť aplikované ak padnú do zajatia nepriateľa, ktorý nedodržiava Ženevský dohovor o zachádzaní so zajatcami alebo medzinárodné zákony.

## Štruktúra výcviku

Americký vojak U.S. Air Force počas výcviku *Survival, Evasion, Resistance and Escape*
SERE pozostáva z dvoch základných častí.

* Survival and Evasion – zručnosti potrebné na prežitie v divočine (rozloženie ohňa, postavenie prístrešku, nastraženie pascí, zháňanie vody a potravy, čistenie vody, skladovanie potravy a vody, vyrábanie improvizovaných nástrojov, navigácia, signalizovanie, núdzová prvá pomoc, kamufláž, pohyb v teréne, komunikácia). Vzhľadom na potreby americkej a britskej armády, tieto praktiky sa týkajú všetkých podnebných typov a terénov.
* Resistance and Escape/Extract – zručnosti potrebné na prežitie v zajatí (najmä odolanie vypočúvacím technikám, vrátane fyzického a psychického mučenia, odolávanie indoktrinácií a brainwashingu) a útek zo zajatia (príprava plánu a samotný útek).

## Referencie

## Iné projekty

Commons* Commons ponúka multimediálne súbory na tému **Survival, Evasion, Resistance and Escape**
# Ružový panter opäť zasahuje

| *Ružový panter opäť zasahuje* |
| --- |
|  |
| **Originálny názov** | *The Pink Panther Strikes Again* |
| **Žáner** | komédia, krimi |
| **Dĺžka** | 103 min minút |
| **Štát** | Spojené kráľovstvo |
| **Pôvodný jazyk** | angličtina |
| **Rok** | 1976 |
| **Dátum uvedenia** | 15. december 1976 |
| **Spoločnosť** | United Artists |
| **Rozpočet** | 6 miliónov USD |
| **Zárobok** | 33 833 201 USD |
| Filmový štáb |
| **Réžia** | Blake Edwards |
| **Scenár** | Frank Waldman Blake Edwards |
| **Produkcia** | Blake Edwards Tony Adams |
| **Hudba** | Henry Mancini |
| Herecké obsadenie |
|
Obsadenie
* Peter Sellers Herbert Lom Lesley-Anne Down Burt Kwouk Dudley Sutton Jerry Stovin
 |
| Postupnosť |
| **Predchádzajúci** | Návrat Ružového pantera |
| **Nasledujúci** | Pomsta Ružového pantera |
| Ďalšie odkazy |
| IMDb |
| ČSFD |
|

|  |  |
| --- | --- |
|  |  Filmový portál |

 |

Ružový panter opäť zasahuje je britský film z roku 1976. Je piaty zo série filmov o Ružovom panterovi. Nadväzuje na film *Návrat Ružového pantera* (1975). *Ružový panter* je tretí film, ktorý v názve obsahuje názov diamantu Ružový panter, napriek tomu sa vo filme tento diamant neobjavuje. Hlavnú postavu šéf inšpektora Jacquesa Clouseaua obsadil britský komik Peter Sellers. Postavu Charlesa Dreyfussa, ktorý podstupuje psychiatrickú liečbu a neskôr sa vyhráža svetu, aby odstránil Clouseaua zo sveta, hrá Herbert Lom.

## Referencie

## Zdroj

*Tento článok je čiastočný alebo úplný preklad článkov Růžový panter znovu zasahuje na českej Wikipédii a The Pink Panther Strikes Again na anglickej Wikipédii.*
# Darovacia zmluva

**Darovacia zmluva** je zmluva, ktorou darca niečo bezplatne prenecháva alebo sľubuje obdarovanému a ten dar alebo sľub prijíma. Darovacia zmluva je upravená v Občianskom zákonníku v § 628 až § 630.

## Všeobecná charakteristika

Darovacia zmluva je dvojstranný právny vzťah, ktorý vzniká súhlasným prejavom vôle zmluvných strán, t. j. darcu a obdarovaného. Darovacou zmluvou darca niečo bezplatne prenecháva alebo sľubuje obdarovanému a obdarovaný ten dar alebo sľub prijíma. Zo zákona je neplatná darovacia zmluva, podľa ktorej sa má plniť až po darcovej smrti.

Darcom môže byť len vlastník daru. V prípade, že je dar v spoluvlastníctve, musia s darovaním súhlasiť všetci spoluvlastníci.

## Základné pojmové znaky darovacej zmluvy

* predmet darovania
* bezplatnosť
* dobrovoľnosť

Bezplatnosť znamená, že obdarovaný sa nezaväzuje poskytnúť nijakú protihodnotu daru vyjadriteľnú v peniazoch. Z dobrovoľnosti vyplýva, že dar sa poskytuje bez právnej povinnosti poskytnúť ho.

## Predmet darovania

Predmetom darovania môže byť všetko, čo môže byť predmetom občianskoprávnych vzťahov, teda veci hnuteľné i nehnuteľné, peniaze, byty, nebytové priestory a, pokiaľ to ich povaha pripúšťa, i práva alebo iné majetkové hodnoty.
To však nevylučuje nejakú protislužbu obdarovaného v prospech darcu, ktorá nemá majetkovú hodnotu. Darovanie možno viazať i na splnenie podmienky, ktorá však nesmie byť v rozpore so základnými znakmi darovania. V prípade daru pre organizácie tretieho sektora si niektorí darcovia zvyknú vymedziť konkrétny účel, na ktorý sa dar (najmä peniaze) môže použiť. V dôsledku bezodplatnosti nezodpovedá darca za vady daru podľa všeobecných ustanovení o zodpovednosti za vady. Je však povinný obdarovaného upozorniť na vady, ktoré sú mu známe. Ak má darovaná vec vady, na ktoré darca neupozornil (t. j. aj vtedy, keď o nich nevedel), je obdarovaný oprávnený vec vrátiť. Jednostranným prejavom vôle obdarovaného vec vrátiť darcovi pre vady veci právny vzťah z darovania zaniká. Ak darca neupozornil obdarovaného na vady darovanej veci, o ktorých vedel, zodpovedá obdarovanému za vzniknutú škodu v dôsledku týchto vád.

## Forma darovacej zmluvy

Darovacia zmluva musí byť písomná, ak je predmetom daru nehnuteľnosť, a pri hnuteľnej veci, ak nedôjde k odovzdaniu a prevzatiu veci pri darovaní.

Darovacia zmluva by mala obsahovať tieto náležitosti: zmluvné strany (t. j. darca a obdarovaný), predmet zmluvy, vyplatenie alebo odovzdanie daru, aktuálny dátum a podpisy darcu i obdarovaného.

Darovacia zmluva môže obsahovať podmienky, po ktorých porušení musí obdarovaný dar vrátiť.

## Vrátenie daru

Podľa Občianskeho zákonníka sa darca môže domáhať vrátenia daru, ak sa obdarovaný správa k nemu alebo členom jeho rodiny tak, že tým hrubo porušuje dobré mravy. V prípade darovania organizáciám tretieho sektora prichádza do úvahy najmä porušenie dobrých mravov. Niekedy si darcovia vymedzia akého druhu správania sa musí obdarovaný zdržať (napr. ohovárania a pod.).

## Zdroje

* Občiansky zákonník SR

## Externé odkazy

* FILIT – zdroj, z ktorého pôvodne čerpal tento článok.
# Elinor Ostromová

Nositeľ Nobelovej ceny

|  |
| --- |
| Elinor Ostromová |
|
americká politologička |
| Rod. meno | Elinor Awanová |
| Narodenie | 7. august 1933 Los Angeles, Kalifornia, USA |
| Úmrtie | 12. jún 2012 (78 rokov) Bloomington, Indiana, USA |
| Známa vďaka | Nobelova cena za ekonómiu |
| Alma mater | University of California, Los Angeles |
| Odkazy |
| Commons |  Elinor Ostromová |
|

|  |  |
| --- | --- |
|  |  Biografický portál |

 |

**Elinor Ostromová** rodená **Elinor Awanová** (\* 7. augusta 1933, Los Angeles, Kalifornia, USA – † 12. júna 2012, Bloomington, Indiana) bola americká politologička a nositeľka Nobelovej ceny za ekonómiu.

Vyštudovala univerzitu v Beverly Hills v roku 1951 a následne získala titul B.A. z politológie na Kalifornskej univerzite v Los Angeles v roku 1954. Titul M.A. získala v roku 1962 a v roku 1965 Ph.D, oba tituly na Kalifornskej univerzite, fakulte politológie. Bola členkou Akadémie vied USA a bývalou prezidentkou Americkej politologickej asociácie.

Žila v Bloomingtone a pracovala na fakulte Univerzity v Indiane a Arizonskej štátnej univerzite.

## Ocenenia za politológiu

* 1999 - prvá žena ocenená prestížnou cenou Johana Skytteho
* 2005 - ocenenie Jamesa Madisona od Americkej politologickej asociácie
* 2008 - prvá žena, ktorá dostala cenu Williama H. Rikera
* 2009 - ocenenie „Tisch Civic Engagement Research“ od Tuftskej univerzity
* 2009 - Nobelova cena za ekonómiu ako prvá žena, spolu s Oliverom E. Williamsonom

V roku 2010 ju časopis Utne zaradil medzi „25 vizionárov, ktorí menia Váš svet“. Vo svojom živote zastávala viacero odborných pozícií a je tiež autorkou mnohých publikácií. Pracovala ako odborná konzultantka a prednášala na univerzite v Indiane.

## Iné projekty

Commons* Commons ponúka multimediálne súbory na tému **Elinor Ostromová**
# Barter

**Barter** alebo **barterový obchod** je forma obchodnej činnosti, pri ktorej je tovar alebo služby priamo vymenený za iný tovar alebo služby bez použitia peňazí.

Barterový obchod môže prebiehať bilaterálne aj viacstranne. Ide o priamu výmenu bez zapojenia niektorého všeobecného prostriedku výmeny (napr. peňazí či zlata). Barterový obchod a peniaze predstavujú rôzne prostriedky na vyváženie hospodárskej výmeny. K výmenným obchodom najčastejšie dochádzalo a dochádza v spoločnostiach, v ktorých neexistuje peňažný systém, alebo v ekonomikách s nestálou menou (napr. v čase vysokej inflácie), ale môže byť vedený snahou ušetriť náklady spojené s platením peňazí.

K dvojstrannej výmene môže dôjsť vtedy, ak sa vzájomne stretne ponuka a dopyt dvoch subjektov na trhu. Každá strana musí byť schopná dodať to, o čo má druhá strana záujem. Ak takéto ideálne stretnutie ponuky a dopytu nenastane, možno výmenu uskutočniť ešte ďalšími spôsobmi:

* v niektorých spoločnostiach sa vyvinul systém sprostredkovateľov, ktorí skladujú tovar a obchodujú s ním; títo sprostredkovatelia sa však často dostávajú do ekonomického rizika
* iným spôsobom je vytvorenie virtuálnej výmennej jednotky (napr. barterový dolár), ktorá je ekvivalentom používaným pri výmene obdobne ako v parciálnych menových systémoch, ktoré nie sú zaštítené štátnou autoritou
* Posledné riešenie predstavuje multilaterálny obchod, ktorý je síce organizačne zložitejší, ale umožňuje výmenu tam, kde dvojstranné vzťahy nestačia

## História barterového obchodovania

Priama výmena tovarov a služieb fungovala v spoločnostiach, ktoré nemali menový systém, alebo keď používaná mena prestala odrážať ekonomickú hodnotu tovaru. Barterový spôsob obchodovania bol široko využívaný v koloniálnej ére, napr. multilaterálna výmena bola používaná v storočí v tzv. trojuholníkovom obchode medzi britskými kolóniami v Amerike a Afrikou a Európou pri obchode s otrokmi, cukrom a rumom.

Barterové obchodovanie nie je len historický jav. Je používaný i v súčasnosti medzi obchodnými spoločnosťami či štátmi v prípadoch, keď by výmena za peniaze neprimerane zvyšovala náklady účastníkov obchodu.

Internet otvára barterovému obchodu novú dimenziu a budúcnosť v podobe nových aplikácií elektronického trhu e-change.

## Pozri aj

* Obchod
* Inflácia
# John Ruskin

|  |
| --- |
| John Ruskin |
|
anglický spisovateľ, básnik, vedec a umelecký kritik |
| Narodenie | 8. február 1819 Londýn, Spojené kráľovstvo |
| Úmrtie | 20. január 1900 (80 rokov) Brantwood, Spojené kráľovstvo |
| Podpis |  |
| Odkazy |
| Projekt Gutenberg | John Ruskin (plné texty diel autora) |
| Commons |  John Ruskin |
|

|  |  |
| --- | --- |
|  |  Britský portál  Umelecký portál  Biografický portál |

 |

**John Ruskin** (\* 8. február 1819, Londýn, Spojené kráľovstvo – † 20. január 1900, Brantwood) bol anglický spisovateľ, básnik, vedec a umelecký kritik.

## Dielo

* *The Poetry of Architecture* (1838)
* *The King of the Golden River* (1841)
* *Modern Painters* (1843)
* *Modern Painters II* (1846)
* *The Seven Lamps of Architecture* (1849)
* *Pre-Raphaelitism* (1851)
* *The Stones of Venice I* (1851)
* *The Stones of Venice II and III* (1853)
* *Architecture and Painting* (1854)
* *Modern Painters III* (1856)
* *The Harbours of England* (1856)
* *Political Economy of Art* (1857)
* *The Two Paths* (1859)
* *The Elements of Perspective* (1859)
* *Modern Painters IV* (1860)
* *Unto This Last* (1862)
* *Munera Pulveris (Essays on Political Economy)* (1862)
* *Cestus of Aglaia* (1864)
* *Sesame and Lilies* (1865)
* *The Ethics of the Dust* (1866)
* *The Crown of Wild Olive* (1867)
* *Time and Tide* (1867)
* *The Flamboyant Architecture of the Somme* (1869)
* *The Queen of the Air* (1869)
* *Verona and its Rivers* (1870)
* *Aratra Pentelici* (1872)
* *The Eagle's Nest* (1872)
* *Love's Meinie* (1873)
* *Ariadne Florentina* (1873)
* *Val d'Arno* (1874)
* *The Ethics of the Dust* 1875
* *Mornings in Florence* (1877)
* *Fiction, Fair and Foul* (1880)
* *Deucalion* (1883)
* *St Mark's Rest* (1884)
* *Storm-Clouds of the Nineteenth Century* (1884)
* *Bible of Amiens* (1885)
* *Proserpina* (1886)
* *Praeterita* (1889)

## Iné projekty

WikicitátyCommons* Wikicitáty ponúkajú citáty od alebo o **John Ruskin Commons ponúka multimediálne súbory na tému **John Ruskin**

## Externé odkazy

* Brantwood, Ruskin
# Grant (účelový dar)

**Grant** (z angl. *to grant* – udeliť, poskytnúť) alebo **účelový dar** je peňažný alebo nepeňažný príspevok, ktorý je poskytnutý na vopred stanovený účel, a to bez povinnosti splatenia. Poskytovateľom grantu, tzv. grantorom, môže byť štát, medzinárodná organizácia, nadácia, firma alebo aj súkromná osoba. Grant sa líši od pôžičky, ktorá sa musí splatiť, aj od sponzoringu, ktorý je zvyčajne spojený s reklamou a propagáciou.

## Charakteristika a účel

Granty sú primárne určené na podporu verejnoprospešných aktivít, výskumu, kultúry, vzdelávania, športu alebo sociálnych projektov. Typicky slúžia na financovanie projektov, ktoré by inak nemali dostatok zdrojov. O grant sa zvyčajne uchádza príjemca, tzv. grantee, na základe výzvy na predkladanie projektov. O udelení grantu rozhoduje komisia na základe kritérií, ako sú kvalita projektu, jeho udržateľnosť a spoločenský prínos.

## Druhy grantov

Granty sa môžu kategorizovať podľa viacerých kritérií:

* Podľa oblasti financovania:
	+ Vedecko-výskumné granty: Určené na podporu vedeckého a akademického výskumu a vývoja, často poskytované univerzitám a výskumným inštitúciám.
	+ Rozvojové granty: Zamerané na podporu projektov v rozvojových krajinách, poskytované medzinárodnými organizáciami (napr. OSN).
	+ Kultúrne granty: Na financovanie umenia, divadla, hudby a iných kultúrnych aktivít.
	+ Sociálne granty: Určené pre projekty riešiace sociálne problémy, napríklad podporu znevýhodnených skupín.
	+ Environmentálne granty: Zamerané na ochranu prírody a udržateľný rozvoj.

* Podľa typu poskytovateľa:
	+ Vládne granty: Financované zo štátnych rozpočtov. Na Slovensku sú to napr. príspevky z ministerstiev.
	+ Nadácie a fondy: Poskytované súkromnými neziskovými organizáciami.
	+ Medzinárodné granty: Pochádzajú od nadnárodných inštitúcií, napríklad Európskej únie (Eurofondy).
	+ Firemné granty: Súčasť programov spoločenskej zodpovednosti firiem (CSR).

## Proces získania grantu

Proces získania grantu je zvyčajne viacstupňový:

1. Vyhlásenie výzvy: Poskytovateľ zverejní výzvu s podmienkami, kritériami a časovými termínmi.
2. Príprava a podanie žiadosti: Žiadateľ vypracuje projektovú žiadosť, v ktorej detailne opíše účel, ciele, rozpočet a očakávané výsledky projektu.
3. Hodnotenie žiadostí: Nezávislá komisia posúdi žiadosti na základe stanovených kritérií.
4. Udelenie grantu a implementácia: Ak je žiadosť schválená, s príjemcom sa uzatvorí zmluva a projekt sa začne realizovať. Po jeho ukončení sa zvyčajne vyžaduje záverečná správa.

## Referencie

## Pozri aj

* Eurofondy
* Verejné obstarávanie
* Projektový manažment
# Concord (Massachusetts)

Concord
**Concord** je mesto v Middlesex County, v americkom štáte Massachusetts. Žije tu asi 17 tisíc obyvateľov.

Concord má významné miesto v amerických dejinách i literatúre.

## Dejiny

V roku 1775 sa v meste a jeho blízkosti odohrala bitka o Lexington a Concord.

## Literatúra

Vzhľadom na svoju veľkosť má Concord bohatú históriu, ktorá je významná pre vývoj americkej literatúry. V roku 1835 sa do mesta prisťahoval filozof a spisovateľ Ralph Waldo Emerson (1803 – 1882), ktorý sa čoskoro stal jeho význačným občanom. Vytvorila sa tu skupina spisovateľov a filozofov, ktorým bol blízky transcendentalizmus, do ktorej ďalej patril napr. Henry David Thoreau, rodák z Concordu, či Nathaniel Hawthorne alebo Bronson Alcott.

## Osobnosti mesta

* Henry David Thoreau (\* 1817 - † 1862), filozof, spisovateľ, básnik, abolicionista a prírodopisec
* Hal Gill (\* 1975), hokejový obranca

## Partnerské mestá

* Nanae, Japonsko
* Quito, Ekvádor
* Saint-Mandé, Francúzsko
* San Marcos, Nikaragua
* Torreón, Mexiko
* Vila Nova de Gaia, Portugalsko

## Iné projekty

Commons* Commons ponúka multimediálne súbory na tému **Concord (Massachusetts)**

## Externé odkazy

* Oficiálna stránka

## Zdroj

*Tento článok je čiastočný alebo úplný preklad článku Concord (Massachusetts) na českej Wikipédii.*
# John McCain

|  |
| --- |
| John McCain |
| americký politik |
|  |
|  |
| Biografické údaje |
| Rodné meno | John Sidney McCain III |
| Narodenie | 29. august 1936 Panama Canal Zone, Panama |
| Úmrtie | 25. august 2018 (81 rokov) Cornville, Arizona, USA |
| Politická strana | Republikánska strana |
| Rodina |
| Manželka |
Carol Shepp (1965-1980), Cindy Hensley (1980-2018) |
| Deti | 7 |
| Odkazy |
| John McCain na johnmccain.com |
|  | John McCain (multimediálne súbory) |
|

|  |  |
| --- | --- |
|  |  Politický portál  Biografický portál |

 |

**John Sidney McCain III.**  (\* 29. august 1936, Coco Solo Naval Air Station, Panama Canal Zone, Panama – † 25. august 2018, Cornville, Arizona, USA) bol americký republikánsky politik. Bol senátorom za štát Arizona a veteránom z vojny vo Vietname.

## Prezidentské voľby 2008

V roku 2008 sa stal republikánskym kandidátom na post prezidenta Spojených štátov. Za spolukandidátku pre post viceprezidentky USA si vybral guvernérku štátu Aljaška Sarah Palinovú. Tá by sa v prípade víťazstva stala historicky prvou ženou v tomto úrade. V prezidentských voľbách ho porazil kandidát Demokratickej strany Barack Obama.

## Knihy

John McCain napísal spolu s Markom Salterom nasledujúce knihy:

* 1999 – *Faith of My Fathers*, ISBN 0-375-50191-6 (v roku 2005 aj v televízii)
* 2002 – *Worth the Fighting For*, ISBN 0-375-50542-3
* 2004 – *Why Courage Matters: The Way to a Braver Life*, ISBN 1-4000-6030-3
* 2005 – *Character Is Destiny: Inspiring Stories Every Young Person Should Know and Every Adult Should Remember*, ISBN 1-4000-6412-0
* 2007 – *Hard Call: Great Decisions and the Extraordinary People Who Made Them*, ISBN 978-0-446-58040-3

## Referencie

## Iné projekty

Commons* Commons ponúka multimediálne súbory na tému **John McCain**

## Externé odkazy

* Oficiálna internetová stránka Archivované 1999-05-08 na Wayback Machine (po anglicky)
* John McCain - profil (po česky)